Neretvanski put
Neretvanski put, poznat kao Via Narente i Via Bosna, jest srednjovjekovni trgovački put koji je dolinom Neretve povezivao Dubrovnik sa dolinom rijeke Bosne, a dalje i sa raznim mjestima u srednjovjekovnoj Bosni i ostatakom Balkana. Put je iz pravca Dubrovnika kopnenim ili morskim putem dolazio do trga Drijeva (Sveti Vid kod Gabele), odakle je Neretvom, mimo Blagaja i kroz područje Mostara preko Prenja i Konjica, a onda dalje prema Visokom dolazio do Sutjeske i, na kraju, do Olova. Bio je to jedan od dva glavna puta koji je povezivao Bosnu i Dubrovnik; drugi je bio Dubrovački put (Via Drine) koji je rijekom Drinom išao do područja gornjeg i srednjeg Podrinja.